b'\n_START_ARTICLE_\nSlovensko zdravni\xc5\xa1ko dru\xc5\xa1tvo\n_START_PARAGRAPH_\nSlovensko zdravni\xc5\xa1ko dru\xc5\xa1tvo (kratica: SZD) je stanovsko dru\xc5\xa1tvo v Sloveniji, ki je \xc2\xbbprostovoljno, samostojno, strokovno, stanovsko, nestrankarsko zdru\xc5\xbeenje zdravnikov, zobozdravnikov in \xc5\xa1tudentov zadnjega letnika medicinske fakultete, ki delujejo v Republiki Sloveniji\xc2\xab, pri \xc4\x8demer se v dru\xc5\xa1tvo lahko v\xc4\x8dlanijo tudi \xc2\xbbslovenski zdravniki in zobozdravniki iz zamejstva in tujine ter posamezni tuji zdravniki, ki so tesneje povezani z zdravni\xc5\xa1tvom v Sloveniji\xc2\xab. Dru\xc5\xa1tvo je \xc4\x8dlan Svetovnega zdravni\xc5\xa1kega zdru\xc5\xbeenja, Evropskega foruma zdravni\xc5\xa1kih dru\xc5\xa1tev in Svetovne zdravstvene organizacije._NEWLINE_SZD je bilo ustanovljeno leta 1861 kot Bralno dru\xc5\xa1tvo zdravnikov na Kranjskem, s \xc4\x8dimer je dru\xc5\xa1tvo eno najstarej\xc5\xa1ih srednjeevropskih organiziranih nacionalnih zdravni\xc5\xa1kih zdru\xc5\xbeenj.\n_START_SECTION_\nPriznanja in odlikovanja\n_START_PARAGRAPH_\n13. oktobra 2011 je predsednik Republike Slovenije Danilo T\xc3\xbcrk dru\xc5\xa1tvo odlikoval z zlatim redom za zasluge Republike Slovenije \xc2\xbbob njegovi 150. obletnici za prispevek k razvoju medicinske stroke, za uveljavljanje visokih eti\xc4\x8dnih vrednot zdravni\xc5\xa1tva ter za prispevek k razvoju dru\xc5\xa1tvene, stanovske in splo\xc5\xa1ne kulture na Slovenskem\xc2\xab.'